B4-0932, 0933, 0939, 0956, 0957, 0969, 0981, 0983 και 0991/97

Ψήφισμα σχετικά με τις καταιγίδες και τις πλημμύρες στην Ισπανία και την Πορτογαλία

Το Ευρωπαϊκό Κοινοβούλιο,

Α. συγκλονισμένο από τις μεγάλες πλημμύρες που σάρωσαν στις 29 Οκτωβρίου και 6 Νοεμβρίου την Ribeira Quente (Αζόρες), Alentejo, Algarve, Λισσαβώνα και Vale de Tojo (Πορτογαλία) και μεγάλες ζώνες των περιοχών της Extremadura καθώς και τις πλημμύρες στις 17 του παρελθόντος Νοεμβρίου που ερήμωσαν ένα μεγάλο τμήμα της πόλης της Melilla (Ισπανία),

Β. λαμβάνοντας επίσης υπόψη ότι ο αριθμός των θυμάτων είναι πολύ υψηλός και ο αριθμός των νεκρών ανέρχεται στους 21 και των αγνοουμένων σε 4 στις περισσότερο πληγείσες ζώνες της Extremadura, (Cerro de los Reyes στην Badajoz και Valverde de Leganιs)[semigr ] στην περίπτωση της Melilla ανέρχονται σε 9 νεκρούς και πολλούς τραυματίες[semigr ] στην περίπτωση του Alentejo 10 νεκρούς και 2 αγνοουμένους στις κοινότητες Sobral de Adiza, Carregueiro, Garvao και Funcheira, καθώς και 29 νεκρούς στη Ribeira Quente,

Γ. λαμβάνοντας υπόψη ότι οι ασυνήθεις καταιγίδες και πλημμύρες απομόνωσαν πληθυσμούς, κατέστρεψαν δρόμους, οδικές προσβάσεις και κατοικίες, (ενώ σε πολλές άλλες προξένησαν ζημίες με αποτέλεσμα πολλές οικογένειες να παραμείνουν άστεγες), ότι προξένησαν επίσης σοβαρές υλικές ζημίες σε εμπορικά καταστήματα, στην γεωργία, την αλιεία και την βιομηχανία, καθώς και την καταστροφή αναρίθμητων προσωπικών περιουσιακών στοιχείων,

Δ. λαμβάνοντας υπόψη ότι οι ζημίες, μολονότι δεν έχουν ακόμη εκτιμηθεί επακριβώς υπολογίζεται ότι ανέρχονται σε κολοσσιαία ποσά και στις δύο χώρες,

Ε. εκτιμώντας ότι τα μέσα βοηθείας και εκτάκτου ανάγκης, που εκινήθησαν εν τω μεταξύ, απαιτούν ταχεία ενίσχυση σε ανθρώπινους, τεχνικούς και χρηματοδοτικούς πόρους για την αντιμετώπιση της υφιστάμενης κατάστασης,

ΣΤ. λαμβάνοντας υπόψη την ανάγκη να πραγματοποιηθούν σοβαρές επνεδύσεις για την πρόληψη και αντιμετώπιση των υπερχειλίσεων ποταμών και των πλημμυρών που από χρόνο σε χρόνο καθίστανται συχνότερες ιδίως εκείνες που μπορεί να απορρέουν από ανθρώπινη αμέλεια, όπως συμβαίνει στην περίπτωση της Melilla,

Ζ. λαμβάνοντας υπόψη ότι τα ευρωπαϊκά όργανα δεν μπορούν να μείνουν αδιάφορα ενώπιον μιας καταστροφής τέτοιων διαστάσεων,

Το Ευρωπαϊκό Κοινοβούλιο,

1. εκφράζει τα συλλυπητήριά του στις οικογένειες των θυμάτων και την αλληλεγγύη του στον πληγέντα πληθυσμό[semigr ]

2. επιδοκιμάζει το κλίμα αλληλεγγύης που εκδηλώθηκε στην Πορτογαλία και την ουσιαστική στήριξη των οικογενειών που επλήγησαν από τις καταιγίδες και τις πλημμύρες στην Melilla[semigr ]

3. καλεί την Ευρωπαϊκή Επιτροπή να ενημερωθεί για τις διαστάσεις των ζημιών που προξένησαν οι καταρρακτώδεις βροχές και οι πλημμύρες στη Melilla[semigr ]

4. ζητεί από την Επιτροπή όπως, σε συνεργασία με την πορτογαλική και ισπανική κυβέρνηση και τις τοπικές αρχές, χορηγήσει έκτακτη χρηματοδοτική ενίσχυση, προσαρμοσμένη στις υλικές και ανθρώπινες απώλειες που προκάλεσαν οι φυσικές καταστροφές, και προωθήσει τη συντονισμένη χρησιμοποίηση των πιστώσεων των διαφόρων κοινοτικών ταμείων και προγραμμάτων (π.χ. INTERREG II), προκειμένου να αποκατασταθεί η ομαλότητα ανάμεσα στους πληθυσμούς που επλήγησαν περισσότερο και να αναθερμανθούν οι οικονομικές δραστηριότητες[semigr ]

5. τονίζει εκ νέου προς την Επιτροπή και τις αρχές των κρατών μελών, σύμφωνα και με τις θέσεις που κατά το παρελθόν έχει λάβει το Κοινοβούλιο, ότι επείγει να ληφθούν μέτρα συνολικού, οικονομικού και τεχνικού χαρακτήρα[semigr ] ζητεί οι υπηρεσίες και οι διαρθρώσεις, που είναι επιφορτισμένες με καθήκοντα παροχής βοήθειας σε έκτακτες περιστάσεις ή φυσικές καταστροφές, να ενισχυθούν με κατάλληλους τεχνικούς και ανθρώπινους πόρους προκειμένου να αντιμετωπίζουν αποτελεσματικά τέτοιες καταστάσεις και να τις αποτρέπουν ή να ελλαττώνουν αισθητά τις συνέπειές τους[semigr ]

6. εκτιμά ότι ο καθορισμός και η ανάπτυξη των μέτρων πρέπει να γίνει με την ενεργότερη και ισχυρότερη δυνατή συμμετοχή των πολιτών και των αμέσων εκπροσώπων τους[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις της Ισπανίας και Πορτογαλίας και τις περιφερειακές και τοπικές αρχές των πληγεισών ζωνών.